Anthony Quinn
Anthony Quinn bio je poznati američki glumac, a bavio se još i slikarstvom i pisanjem. Odrastao je u siromašnom istočnom dijelu Los Angelesa. U svojoj 50-godišnjoj filmskoj karijeri snimio je više od 100 filmova, a Oscara je osvojio za sporednu ulogu u filmovima Živio Zapata! i Žudnja za životom. Većina publike sjeća ga se po ulozi grčkog seljaka Zorbe u filmu Grk Zorba iz 1964. za koju je bio nominiran za Oscara.